《癸未元日舍弟五旬余羁官京师莫能举一觞也》
明代·游朴

犹记髫年把抱时，相看忽已鬓俱丝。八千里路缄鱼阔，五十春光隙马驰。

鸿雁只知遵渚乐，鹡鸰长有在原思。何缘缩地天南去，烂熳花前共一卮。

作者简介：游朴（1526—1599），明福建福宁（今福建柘荣县）人，字太初。少聪慧，九岁能属文。万历二年进士，授成都府推官。入为大理寺评事。历迁刑部郎中。三任法曹，办案力求公正。官终湖广参政。有《藏山集》。